**ФАО ва БОҶ бо мақсади пешбурди кишоварзии устувор ба тағйирёбии иқлим дар минтақаҳои вобаста ба пиряхҳо дар шаҳри Душанбе форум баргузор намуданд**

***29 майи соли 2025, Душанбе*** – Дар ҳоле ки пиряхҳо дар Осиёи Марказӣ барои экосистемаҳо - соҳаи кишоварзӣ ва ҷомеаҳо муҳим ба шумор мераванд - бо суръати бесобиқа об мешаванд, роҳбарон аз тамоми гӯшаву канори ҷаҳон, олимон, шарикони рушд ва фаъолони ҷавон ҷамъ омадаанд, то яке аз мушкилоти муҳими замони моро баррасӣ намонд.

Дар меҳмонхонаи Hyatt Regency дар шаҳри Душанбе, конфронси сатҳи баланди минтақавӣ таҳти унвони « Кишоварзӣ дар замони талафоти (обшавии) пиряхҳо: Мубориза бо хушксолӣ, обхезӣ тавассути истихроҷи карбон ва устуворӣ дар минтақаҳои вобаста ба пиряхҳо» баргузор гардид. Чорабинии мазкур аз ҷониби Созмони озуқаворӣ ва кишоварзии Созмони Милали Муттаҳид (ФАО) ва Барномаи озуқавории ҷаҳонӣ СММ (БОҶ) дар якҷоягӣ ташкил карда шуд.

Дар ин чорабинии шакли ҳибридӣ вазирон, намояндагони ниҳодҳои СММ, муассисаҳои таҳқиқотӣ, созмонҳои ҷавонон ва ҷомеаи шаҳрвандӣ аз саросари Осиёи Марказӣ ва берун аз он ширкат варзиданд. Дар рафти муҳокимаҳо роҳҳои ҳалли инноватсионӣ ва қобили густариш, аз кишоварзии оқилона ва барқарорсозии табиӣ то сиёсатҳои илман асоснокёфта оид ба ҳифзи пиряхҳо ва системаҳои устувори озуқавории кишоварзӣ мавриди баррасӣ қарор гирифтанд.

Мавзӯъҳои асосии конфронс муайянсозии стратегияҳои самараноки мутобиқшавӣ ба тағйирёбии иқлим ва истифодаи обро фаро гирифтанд, ки ба ниёзҳои хоси экосистемаҳои вобаста ба пиряхҳо мутобиқ карда шудаанд. Иштирокчиён аҳамияти таҷрибаҳои устувори кишоварзӣ ва мутобиқ ба шароитро, ки ҳам воситаҳои зиндагӣ ва ҳам устувории экологиро дастгирӣ мекунанд, таъкид карданд.

Дар чорабинӣ ҳамчунин зарурати ворид кардани ҳифзи пиряхҳо ба рӯзномаи васеътари об, замин ва иқлим таъкид шу. Ба нақши навовариҳои ҷавонон ва омезиши донишҳои анъанавӣ бо бо таҷрибаи илмӣ дар ташаккули сиёсати фарогир ва дурандешонаи кӯҳистон таваҷҷӯҳи хоса зоҳир карда шуд.

Илова бар ин, иштирокчиён роҳҳои ҳамкории фаромарзӣ ва бисёрсоҳавиро баррасӣ карданд, ки метавонанд хавфҳои вобаста ба тағйирёбии иқлимро коҳиш диҳанд, аз муноқишаҳои марбут ба захираҳои табииро пешгирӣ намоянд ва сулҳу суботро дар минтақаҳои кӯҳӣ ва поёноб тақвият бахшанд.

«Обшавии пиряхҳо хатари дар дуриҳо қарордошта ба шумор намеравад – он буҳрони ҷорӣ аст, ки бевосита ба кишоварзӣ, амнияти озуқаворӣ ва манбаъҳои рӯзгори аҳолии деҳот дар саросари Осиёи Марказӣ таъсир мерасонад», - гуфт Ағаси Арутюнян, и.в. Намояндаи ФАО дар Тоҷикистон. «Мо бояд якҷоя, ҳам дар сатҳи минтақавӣ ва ҳам ҷаҳонӣ, барои ҳифзи ин экосистемаҳои нозук ва миллионҳо одамоне, ки ба онҳо вобастагӣ доранд, чораҷӯӣ намоем.»

Конфронс инчунин ҷиҳати тақвият бахшидан ба ҳамкории минтақавӣ ва таъкиди паёми ягона оид ба равандҳои ҷаҳонии марбут ба иқлим ва рушд, аз ҷумла Конвенсияи қолабии Созмони Милали Муттаҳид оид ба тағйирёбии иқлим, Конвенсия оид ба гуногунии биологӣ ва Форумҳои сатҳи баланд нигаронида шуда буд. Конфронс ҳамчунин барои ҳавасманд кардани ӯҳдадориҳо ва иқдомҳои нав, ки субот ва рушди устуворро дар минтақаҳои кӯҳӣ тарғиб менамоянд, замина фароҳам оварда буд.

Осиёи Марказӣ дар сафи пеши вазъияти фавқулоддаи глобалии иқлим қарор дорад. Пешбинӣ мешавад, ки то соли 2050 беш аз 50 фоизи пиряхҳои минтақа аз байн рафта, ба амнияти об ва озуқавории беш аз 64 миллион нафар таҳдид мекунад. Ин рӯйдоди таърихӣ як қадами муҳим дар самти ҳамкориҳои ҳамоҳангшудаи минтақавӣ ва байналмилалӣ барои ҳифзи экосистемаҳои кӯҳӣ ва таъмини ояндаи устувортар барои ҳама ба ҳисоб меравад.